Psycho (Film 1960)

Psycho ass en US-amerikanesche Film, deen 1960 vum Alfred Hitchcock no engem Dréibuch vum Joseph Stefano a Schwaarz-Wäiss gedréint gouf.

Dëse Suspense-Film ass ee vun den zentrale Wierker vum Hitchcock an och ee vun deene populäersten.

 Ëm wat geet et am Film? 
D'Marion Crane, eng Sekretärin an enger Immobilien-Agence, gëtt vun hirem Patron ugestallt, eng héich Zomm Suen - 40.000 Dollar - op d'Bank ze bréngen. Hatt mécht sech awer mat de Suen aus dem Stëbs, fir bei säi Frënd, deen an engem anere Bundesstaat wunnt, ze fueren, an do en neit Liewen unzefänken. Ënnerwee hält et, wéinst engem Donnerwieder an der Nuecht, an engem Motel stall. Dëse gëtt vun engem scheie jonke Mann, dem Norman Bates, gefouert, deen dem Marion erzielt, hie géif do eleng mat senger Mamm wunnen. D'Marion kritt d'Zëmmer Nr.1, an hëlt, no engem Gespréich mam Norman, eng Dusch...

 Soss 
D'Zeen, wou d'Haaptactrice ënner der Dusch erstach gëtt, an dem Bernard Herrmann seng schrill Staccato-Sträicher Musek dozou, gehéiert mëttlerweil zu deenen am dacksten zitéierten Zeenen aus der Filmgeschicht.
Et gëtt 3 Fortsetzunge vum Film:
1983: Psycho II, Regie: Richard Franklin
1986: Psycho III, Regie: Anthony Perkins
1991: Psycho IV - The Beginning, Regie: Mick Garris
allen 3 mam Anthony Perkins an der Haaptroll.

1998 huet de Gus Van Zant e Remake gedréint, deen d'Original praktesch Astellung fir Astellung kopéiert.

De Film Hitchcock vum Sacha Gervasi (2012) spillt wärend den Dréiaarbechte vu Psycho, woubäi den Anthony Hopkins den Hitchcock spillt, d'Helen Mirren seng Fra Alma Hitchcock-Reville, an d'Scarlett Johansson d'Vivian Leigh.

 Cameo 
Ongeféier an der 7. Minutt vum Film gesäit een den Hitchcock vun hannen, mat engem Cowboyshutt op, virun der Agence stoen.

 Literatur 
 Robert Bloch: Psycho. Heyne, München 1987, ISBN 3-453-01991-1.
 Robert A. Harris, Michael S. Lasky, Hrsg. Joe Hembus: Alfred Hitchcock und seine Filme. (Original: The Films of Alfred Hitchcock). Citadel-Filmbuch bei Goldmann, München 1976, ISBN 3-442-10201-4.
 Janet Leigh, Christopher Nickens: Psycho. Hinter den Kulissen von Hitchcocks Kultthriller. Heyne, München 1996, ISBN 3-453-10863-9.
 Stephen Rebello: Hitchcock und die Geschichte von "Psycho". Wilhelm Heyne, München 2013, ISBN 978-3-453-43726-5.
 Johann N. Schmidt: Psycho in Filmklassiker - Beschreibungen und Kommentare / Hrsg. von Thomas Koebner. 5. Auflage, Reclam junior, Stuttgart 2006, ISBN 978-3-15-030033-6; Band 2: 1946 - 1962, Ss. 467-473
 Johannes Schmitt: Spielfilme im Vergleich. Hitchcocks „Psycho“ und die Tradition der rollensubjektiven Perspektive. Münster Lit Verlag 2003, ISBN 3-8258-7024-3.
 Donald Spoto: The Art of Alfred Hitchcock. Hopkinson and Blake, New York 1976, ISBN 0-911974-21-0.

 Um Spaweck 
 Kritik vum Roger Ebert
 De Film op DVDBeaver
 Kritik op Filmzentrale



‎

Kategorie:US-amerikanesch Filmer
Kategorie:Filmer 1960
Kategorie:US-amerikanesch Schwaarz-Wäiss-Filmer
Kategorie:Filmer vum Alfred Hitchcock
Kategorie:US-amerikanesch Kriminalfilmer